સૌથી વધુ રૂ. 51 કરોડના દાનની જાહેરાત મુંબઈના ગોરેગાંવમાં રહેતા નારણભાઈ, મંગળભાઈ, હરગોવનભાઈ પટેલ પરિવાર નંદાસા તરફથી કરવામાં આવી હતી. આ પરિવાર થોડાં વર્ષો અગાઉ મહેસાણાથી મુંબઈ ગયો હતો. આ પરિવારે ગોરેગાંવમાં સાત વર્ષ અગાઉ ઉમિયા માતાના મંદિર માટે જમીન આપી છે. વિશ્વ ઉમિયા ફાઉન્ડેશનના સંયોજક સી. કે. પટેલે જણાવ્યું હતું કે આ પરિવાર લક્ષ્મીદાતાશ્રી બન્યો છે. પંચામૃત કાર્યક્રમમાં રૂ. 11 કરોડના દાતા મણિભાઈ પટેલ પણ હાજર રહ્યા હતા. આ એમ્પાવરમેન્ટ હબની ખાસ વાત એ છે કે ફાઉન્ડેશન દ્વારા ઉમિયા માતાનું 80 મીટર ઊંચું મંદિર બનશે. સાથે સાથે સામાજિક-આર્થિક-શૈક્ષણિક સ્તરે સમાજના સર્વાંગી વિકાસના હેતુ માટે સમાજોપયોગી અત્યાધુનિક ભવનનું નિર્માણ થશે. ઉમિયા ધામમાં ઉમિયા માતાના મંદિરની સાથેસાથે હોસ્પિટલ, સ્પોર્ટ્સ એન્ડ કલ્ચરલ કોમ્પ્લેક્સ, એજ્યુકેશનલ ઇન્સ્ટિટ્યૂટ, હોસ્ટેલ બનાવવામાં આવશે.